# SAKSPROTOKOLL

|  |  |
| --- | --- |
| Arkivsak-dok. | 16/01394 |
| Arkivkode |  |
| Saksbehandler | Håkon Økland |

|  |  |  |
| --- | --- | --- |
| Behandlet av | Møtedato | Saknr |
| 1 Kommunestyret | 09.03.2017 | 19/17 |

Klage på etablering av skuterløype nr. 9 - krav om utsatt iverksettelse.

Klager: Fylkesmannen i Nordland

Kommunestyret har behandlet saken i møte 09.03.2017 sak 19/17

Møtebehandling

Ordfører la frem følgende 2 alternativer til vedtak som er utarbeidet av Rådmannen:

Alternativ 1

Hemnes kommunestyre avslår kravet om utsatt iverksettelse av løype 9 framført i klagen fra fylkesmannen i Nordland datert 6.03.2017 – jfr. Motorferdselloven og Forvaltningsloven § 42.

Det gjennomføres en bred evaluering og åpen høring ang. løype 9 ved sesongslutt i tillegg til den avtalte evalueringen sammen med reindriften.

Begrunnelse for avslaget:

Klagen inneholder ingen nye momenter ang. friluftsliv og reindrift som ikke ble vurdert under behandlingen av og vedtaket om etablering av løype 9 i kommunestyret den 2. februar 2017.

Tiltaket har heller ingen påviselige irreversible konsekvenser – noe som tilsier at det bør vises varsomhet med bruken av oppsettende virkning i klagesaken.

Alternativ 2

Klagen fra fylkesmannen i Nordland datert 6.03.2017 om utsatt iverksettelse av skuterløype nr. 9 tas til følge.

Løype 9 stenges umiddelbart og holdes stengt fram til klagen er endelig avgjort - jfr. Motorferdselloven og Forvaltningsloven § 42.

At klagen tas til følge skal imidlertid ikke legge føringer for kommunens videre behandling av klagen.

Rådmannen v/ Håkon Økland orienterte og besvarte spørsmål.

Votering

Alternativ I og II ble satt opp mot hverandre.

Alternativ I ble vedtatt med 17 mot 4 stemmer (for alt. II)

Vedtak

Hemnes kommunestyre avslår kravet om utsatt iverksettelse av løype 9 framført i klagen fra fylkesmannen i Nordland datert 6.03.2017 – jfr. Motorferdselloven og Forvaltningsloven § 42.

Det gjennomføres en bred evaluering og åpen høring ang. løype 9 ved sesongslutt i tillegg til den avtalte evalueringen sammen med reindriften.

Begrunnelse for avslaget:

Klagen inneholder ingen nye momenter ang. friluftsliv og reindrift som ikke ble vurdert under behandlingen av og vedtaket om etablering av løype 9 i kommunestyret den 2. februar 2017.

Tiltaket har heller ingen påviselige irreversible konsekvenser – noe som tilsier at det bør vises varsomhet med bruken av oppsettende virkning i klagesaken.